title: Η συμβολή του σχολικού ψυχολόγου στην ανάπτυξη της ηγετικής προσωπικότητας του εκπαιδευτικού
title: The contribution of the school psychologist in the development of the leading personality of the teacher
titleType: AlternativeTitle
Creators: name: Καραμπίκα, Κυριακή Ευαγγελία
name: Κουλακιώτη, Ειρήνη
Publisher: name: Πανεπιστήμιο Δυτικής Αττικής
Year: 2021
Subjects: Εκπαίδευση
Εκπαιδευτικοί
Ηγεσία
Σχολικοί ψυχολόγοι
Εκπαιδευτική ηγεσία
School psychologists

description: Υπόβαθρο: Η χρήση ψυχολόγων στις σχολικές μονάδες είναι πλέον επιβεβλημένη για την αντιμετώπιση μιας σειράς αναγκών αυτών, όπως για παράδειγμα ο σχολικός εκφοβισμός. Παράλληλα, στη σύγχρονη εκπαίδευση παρατηρείται η μεταβολή του στιλ ηγεσίας από το καθοδηγητικό στο μετασχηματιστικό, όπου η ηγεσία ασκείται από το σύνολο των εκπαιδευτικών, όχι μόνο από τον σχολικό διευθυντή. Ο ρόλος του σχολικού ψυχολόγου δεν έχει ως τώρα εξεταστεί σε σχέση με την ηγετική προσωπικότητα του εκπαιδευτικού. Στόχος: Η διερεύνηση του ρόλου του σχολικού ψυχολόγου στην ανάπτυξη της ηγετικής προσωπικότητας του εκπαιδευτικού. Μεθοδολογία: Ο σχεδιασμός της μελέτης ήταν ποιοτικός. Στην παρούσα έρευνα πραγματοποιήθηκαν ημι-δομημένες συνεντεύξεις με 5 σχολικούς ψυχολόγους και 6 εκπαιδευτικούς. Εν συνεχεία, πραγματοποιήθηκε θεματική ανάλυση περιεχομένου στις συνεντεύξεις της κάθε ομάδας και αντιπαραβολή των θεματικών μεταξύ των ομάδων. Αποτελέσματα: Με βάση τη μελέτη που πραγματοποιήθηκε, προκύπτει μια πληθώρα θεματικών, τόσο για την ομάδα των ψυχολόγων, όσο και για την ομάδα των εκπαιδευτικών. Στην ομάδα των σχολικών ψυχολόγων, ο ρόλος τους φαίνεται να γίνεται ευρύτερα αντιληπτός, να θεωρούν ότι έχουν πολυδιάστατο ρόλο εντός του σχολικού οργανισμού και πως καλύπτουν ευρύτερες υποστηρικτικές ανάγκες. Μεταξύ αυτών, θεωρούν ότι συμβάλλουν και στη διαμόρφωση της ηγετικής προσωπικότητας των εκπαιδευτικών, κάτι που θεωρούν ότι πραγματοποιείται μέσα από την παρακίνηση αυτών. Οι σχολικοί ψυχολόγοι αντιλαμβάνονται τον σκεπτικισμό των εκπαιδευτικών έναντι αυτών ως εμπόδιο στον επαγγελματικό τους ρόλο. Στην περίπτωση των εκπαιδευτικών, αυτοί φαίνεται να αποδίδουν τα εμπόδια στο έργο του ψυχολόγου εντός της σχολικής μονάδας τόσο στον σκεπτικισμό έναντι αυτών, όσο και σε επικοινωνιακού τύπου εμπόδια. Ως προς την ηγεσία, οι εκπαιδευτικοί επίσης θεωρούν πως ο ψυχολόγος επιδρά σε αυτή, κάτι που πραγματοποιείται μέσω της μεταβίβασης γνώσεων προς τους εκπαιδευτικούς. Μάλιστα, οι εκπαιδευτικοί θεωρούν ότι ο σχολικός ψυχολόγος επιδρά γενικότερα στον εκπαιδευτικό οργανισμό, οδηγώντας σε μεταβολή του σχολικού κλίματος. Και οι εκπαιδευτικοί αντιλαμβάνονται τον ρόλο του σχολικού ψυχολόγου ως ευρύτερο και πολυδιάστατο. Συμπεράσματα: Μεταξύ των δύο ομάδων, παρατηρούνται ορισμένες διαφορές. Για παράδειγμα, οι σχολικοί ψυχολόγοι αντιλαμβάνονται την επίδραση του σχολικού ψυχολόγου στην ηγετική προσωπικότητα των εκπαιδευτικών ως απόρροια της παρακίνησης, ενώ οι εκπαιδευτικοί ως απόρροια της μεταβίβασης γνώσεων. Και οι δύο ομάδες εκτιμούν ως κεντρικής σημασίας τον ρόλο του σχολικού ψυχολόγου, τόσο ως προς την ενίσχυση της ηγετικής προσωπικότητας του εκπαιδευτικού, όσο και γενικότερα. Συνεπώς, ο ρόλος του σχολικού ψυχολόγου εντός των εκπαιδευτικών μονάδων οφείλει να ενισχυθεί.